вои́стинну къ блаже́нному существу̀ прилѣ́жное взира́ніе и устремле́ніе мно́гими быва́етъ труды̀ и вре́менемъ до́лгимъ, до́ндеже въ навыкнове́ніе такова́гѡ стремле́нія хотѣ́ніе пріи́детъ съ послѣ́дующимъ тому̀: и мно́гое потре́бно имѣ́ти уму̀ сопротивле́ніе проти́ву чу́вства влеку́щагѡ къ дѡ́льнымъ: и сіѐ є́сть ра́ть и бра́нь съ тѣ́ломъ, я́же до сме́рти є́сть непреста́нная, а́ще и умаля́тися мни́тся укроще́ніемъ я́рости и по́хоти, и покоре́ніемъ чу́вствъ превосходя́щему разумѣ́нію ума̀: ѻба́че сіѐ вѣ́дѣти подоба́етъ, я́кѡ душа̀ не просвѣще́нна, занѐ не быва́етъ ѿ бг҃а вспомощству́ема, нижѐ ѡчи́ститися и́стиннѡ, нижѐ къ бж҃е́ственному свѣ́ту взы́ти мо́жетъ, я́коже рече́ся